Здравейте,  

Октомври месец 2019 се записах на студентска бригада и подписах договор, който ми предлага и застраховка ако някога се откажа от програмата парите, които съм дал да ми бъдат върнати.


На 20 март 2020, реших да се откажа от програмата поради пандемията с вируса. От там агенцията с която записах и имам договор с тях ми предлагат варианта, да си подам МОЛБА за прекратяване на програмата и Изискване за възстановяване на сумата по програмата, но по ЕЛЕКТРОНЕН ПЪТ, пратих им молбата и изискването подписано от мен, по електронна поща. Дадоха ми срок от 2 месеца да ми върнат парите.


Дойде момента и миналата седмица получавам съобщение от служителите, че тези молби отпадат и че фирмата налага анекс. Който ако подпиша дължа неустойка към тях. 


Свърза се с мен и управителя на фирмата който го попитах защо договора ми не е бил прекратен на 20 март с молбата която им изпратих. Той ми отговори, че тези молби по електронен път нямат юридическа стойност, въпреки че са ми били дадени от техен служител и имам чатове и имейли с тях, че по молбата всичко върви точно. Също така ми каза, че моята програма е спряна но договора ми с тази фирма продължава и те имат правото да променят договора.


Анекса или “предложението” както го нарече собственика не смятам да го подписвам, защото мисля че аз съм изпълнил всичко от моята част на договора. 


И въпроса ми е, дали те имат право да не ми връщат парите които съм дал до сега и дали има начин по който да си ги върна ? Ако решат да ми искат неустойката по правен път (както ми бе подтикнато) има ли как да наложат нови правила по договора без аз да съм съгласен с тях ?


Този случай не е само с мен и сме много студенти, които сме искали да се откажем но сега ни дават анекс, че дължим неустойка ако го подпишем.




Студентска Бригада Анекс
========================

 

Здравейте, г-н Андонов, 


съветът ми е да коментирате с адвокат въпросите, като предоставите за преглед договора, анекса, който Ви предлагат да подпишете и кореспонденцията по електронен път. Без преглед на тези документи няма как да получите точен и коректен отговор. Следва да се провери дали в договора е предвидена подобна неустойка, какво точно е уговорено в анекса и пр. Във всички случай, дори изрично да не е регламентирано в договора, Вие имате право да прекратите договора при извънредни обстоятелства, без да дължите неустойка, каквото обстоятелство е пандемията от коронавирус.


Поздрави,  

адв. Николина Митова  

тел. 0898 303092


